Carcaixent se suma al projecte europeu O-City.org per mostrar el seu patrimoni
15 de febrer de 2021

Carcaixent

El departament de Turisme de l'Ajuntament de Carcaixent amb la col·laboració de la Universitat Politècnica de València, s’ha sumat al projecte 'O-city.org', una aplicació online finançada per la Unió Europea per a visualitzar el patrimoni natural i cultural dels pobles i de les ciutats del món. La regidora de Turisme, Ana Garrigues junt el tècnic de l’àrea, Vicent Ibañez, s’estan reunit amb els centres educatius de Carcaixent que imparteixen ESO i Batxillerat i l’Escola d’Adults per explicar la iniciativa i convidar a la participació de l’alumnat.

En esta plataforma (www.o-city.org) les ciutats poden representar no solament els seus monuments i espais naturals, sinó a més la seua cultura i tradicions a través de vídeos, fotografies, animacions i altres elements multimèdia elaborats com a projectes educatius a les aules de centres i institucions formatives. La intenció de la regidoria de Turisme és que les i els alumnes, amb l’ajuda del professorat, creen els seus propis continguts referents al patrimoni, tant material com immaterial, del nostre municipi i els compartisquen en la plataforma.

La regidora de Turisme, Ana Garrigues, ha volgut destacar que el context actual obliga a reinventar-se i buscar noves fórmules per apropar el nostre patrimoni «creiem que esta plataforma ens aporta un doble benefici, per una banda ens permet donar a conèixer la gran riquesa patrimonial de Carcaixent en una plataforma global i de fàcil accés i, per altra, posa en contacte a l’alumnat amb el seu entorn més immediat d’una forma en la que encara no ho havien fet el que els ajudarà a conèixer-lo i valorar-lo des ben joves», ha explicat.

En l'actualitat des de l'aplicació, que compta amb el finançament de la Comissió Europea, dins del programa Erasmus Plus, ja es pot visualitzar algun contingut creat des del departament de Turisme, «la idea és que l’alumnat vaja implementant de contingut de l'espai de la ciutat de Carcaixent per a mostrar edificis i llocs emblemàtics oferint continguts creatius que poden ser vídeos, seqüències de fotos, animacions, còmics, infografies o podcast, formats i llenguatges en els que es troben molt familiaritzats", remarca la regidora.